ΓΡΑΠΤΗ ΕΡΩΤΗΣΗ P-0672/97 υποβολή: Fiorella Ghilardotti (PSE) προς την Επιτροπή (26 Φεβρουαρίου 1997)

Θέμα: Μόνιμοι υπάλληλοι καταχρηστικώς αποσπασμένοι και/ή καθ 7 υπέρβασην στην Επιτροπή Προσωπικού της Ευρωπαϊκής Επιτροπής

Σχετικά με την απάντηση στην ερώτηση Ρ-3437/96 ((ΕΕ C 83 της 14.3.1997, σελ. 128. )) του κ. Bontempi, αισθάνομαι υποχρεωμένη να συμφωνήσω με τη σημασία που αποδίδει η Επιτροπή στον ορθό και εποικοδομητικό κοινωνικό διάλογο με τους υπαλλήλους της. Ο διάλογος αυτός όμως δεν πρέπει να δημιουργεί στρεβλώσεις.

Μπορεί η Επιτροπή να συμπληρώσει τις απαντήσεις που έχει δώσει ήδη με τις ακόλουθες πληροφορίες;

1. Ποιος είναι ο ρόλος των 52 υπαλλήλων της Επιτροπής που καταλαμβάνουν οργανικές θέσεις (32 αποσπασμένοι και/ή 20 μονίμως διορισμένοι) στα διάφορα συνδικάτα και/ή άλλα καταστατικά όργανα; Μπορεί να αναφέρει ποιος είναι ο μέσος όρος και το ανώτατο όριο παραμονής των 32 «αποσπασμένων» στα διάφορα όργανα εκπροσώπησης του προσωπικού;

2. Έχει ελέγξει η Επιτροπή την ακρίβεια της απάντησης σχετικά με την επιστροφή των αποσπασμένων υπαλλήλων στις υπηρεσίες απ' όπου προέρχονται; Στην πραγματικότητα, όπως προκύπτει από πληροφορίες που παρέχει ο εσωτερικός τηλεφωνικός κατάλογος, τουλάχιστον ένας αντιπρόεδρος της Επιτροπής Προσωπικού και ένας πολιτικός γραμματέας επαγγελματικής οργάνωσης, μολονότι έχουν λήξει οι αντίστοιχες θητείες τους από ετών, διατηρούν τα γραφεία τους στα αντίστοιχα συνδικάτα και όχι στη διεύθυνση απ' όπου προέρχονται.

3. Μπορεί να διευκρινίσει η Επιτροπή τους λόγους που επέτρεψαν τον διορισμό επικεφαλής του τμήματος προπαρασκευής και διαχείρισης του προγράμματος τεχνολογία της σύντηξης και μακροπρόθεσμου προγραμματισμού σε υπάλληλο ο οποίος είχε αποσπαθεί νομίμως κατ' αρχάς και εν συνεχεία «αυτοαποσπασθεί» χωρίς διακοπή από το 1984 έως το διορισμό του, τον Ιούλιο 1996; Είναι αληθές ότι πριν από τη μακρά αυτή περίοδο απόσπασης ο εν λόγω υπάλληλος ήταν κατηγορίας Β και για τον λόγο αυτό δεν μπορούσε να έχει αποκτήσει την εμπειρία και την επαγγελματικότητα που απαιτούν τα καθήκοντα του επικεφαλής του ανωτέρω τμήματος ούτε ήταν δυνατό να τα έχει αποκτήσει κατά τη μακρά περίοδο της απόσπασής του που προηγήθηκε του διορισμού του στη Γενική Διεύθυνση ΧΙΙ;

Απάντηση του κ. Liikanen εξ ονόματος της Επιτροπής (16 Απριλίου 1997)

1. Οσον αφορά τους μόνιμους και έκτακτους υπαλλήλους που έχουν αποσπασθεί για το συμφέρον της υπηρεσίας για το συγκεκριμένο διάστημα θητείας τους στην Κεντρική και Τοπική Επιτροπή προσωπικού, το προσωπικό αυτό ασκούν, στο πλαίσιο των προαναφερθέντων οργάνων, τις αρμοδιότητες που αναφέρονται στο άρθρο 9 του Κανονισμού Υπηρεσιακής κατάστασης των υπαλλήλων καθώς και σε άλλα άρθρα του. Πρόκειται για 21 «αποσπασμένους» στην Κεντρική Επιτροπή του προσωπικού και τους τόπους διορισμού Βρυξελλών, Λουξεμβούργου, Ισπρα και το Προσωπικό εξωτερικής υπηρεσίας. Υπάρχουν επίσης 10 γραμματείς διοικήσεως. Οσον αφορά τους υπαλλήλους που έχουν αποσπασθεί επίσης για το συμφέρον της υπηρεσίας για τη διάρκεια της θητείας τους στην αντιπροσωπεία των συνδικαλιστικών οργανώσεων που έχουν υπογράψει τη σύμβαση πλαίσιο, η οποία έχει συναφθεί με τις οργανώσεις αυτές για πρώτη φορά το 1974 και στη συνέχεια έχει συμπληρωθεί με άλλες προσχωρήσεις, οι υπάλληλοι αυτοί ασκούν τα καθήκοντα με τα οποία είναι επιφορτισμένοι βάσει των διατάξεων της σύμβασης αυτής. Ο αριθμός τους ανέρχεται σε 11 «αποσπασμένους» υπαλλήλους που διαθέτουν 11 γραμματείς διοικήσεως.

Η Επιτροπή δεν διαθέτει στατιστικές όσον αφορά τη διάρκεια των θητειών αυτών. Προκύπτει ωστόσο από το άρθρο 1 του παραρτήματος ΙΙ του Κανονισμού υπηρεσιακής κατάστασης ότι η διάρκεια της θητείας στην Επιτροπή προσωπικού είναι 2 έτη. Οι θητείες αυτές μπορούν να ανανεωθούν χωρίς να επιβάλει ο Κανονισμός υπηρεσιακής κατάστασης χρονικό περιορισμό.

Η θητεία των υπαλλήλων που εκπροσωπούν συνδικαλιστικά τους συναδέλφους τους ορίζεται από τα διευθύνοντα όργανα της οργάνωσης στην οποία ανήκουν. Η διάρκεια της θητείας και οι ανάγκες της ανανέωσης καθορίζονται από τις συνδικαλιστικές οργανώσεις.

2. Η Επιτροπή επιβεβαιώνει το περιεχόμενο της απάντησης που έδωσε στη γραπτή ερώτηση Ρ-3437/96 του κ. Bontempi σχετικά με την εκπροσώπηση στα καταστατικά όργανα. Το ίδιο ισχύει για την συνδικαλιστική εκπροσώπηση.

Οι εν λόγω υπάλληλοι μετά τη θητεία τους, είτε στην Κεντρική Επιτροπή του προσωπικού είτε στην πολιτική γραμματεία συνδικαλιστικής και επαγγελματικής οργάνωσης επέστρεψαν στην αρχική γενική τους διεύθυνση.

3. Ο διορισμός του προϊσταμένου διοικητικής μονάδας στον οποίο αναφέρεται το Αξιότιμο Μέλος του Κοινοβουλίου πραγματοποιήθηκε σύμφωνα με τους ισχύοντες κανόνες του Κανονισμού υπηρεσιακής κατάστασης των υπαλλήλων, μετά από δημοσίευση της θέσεως και την εξέταση των υποψηφίων από τη Συμβουλευτική επιτροπή διορισμών, που αποτελείται από Γενικούς διευθυντές της Επιτροπής.

Δεν υπάρχει ασυμφωνία μεταξύ της απόσπασης ενός υπαλλήλου και του διορισμού του σε θέση στελέχους. Η απόσπαση αποτελεί διοικητική θέση κατά τη διάρκεια της οποίας ο υπάλληλος μπορεί θαυμάσια να αποκτήσει εμπειρία και τεχνογνωσία που θα συμβάλουν στην αύξηση της ικανότητάς του να διευθύνει μία διοικητική μονάδα.

Η Επιτροπή είναι ιδιαίτερα ικανοποιημένη με το ότι ορισμένοι υπάλληλοί της Β μεταβαίνουν στην κατηγορία Α και τους ανατίθενται βάσει των ικανοτήτων και των προσόντων τους αρμοδιότητες στελεχών.